*Projekts*

LATVIJAS REPUBLIKAS MINISTRU KABINETS

2018. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Ministru kabineta noteikumu projekts**

**“Grozījumi Ministru kabineta 2017.gada 5.decembra noteikumos Nr.715 “Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība””**

Izdoti saskaņā ar

[Azartspēļu un izložu likuma](https://m.likumi.lv/ta/id/122941-azartspelu-un-izlozu-likums) 54.pantu,

[54.1panta](https://likumi.lv/ta/id/122941?&search=on#p54.1 ) astoto daļu, [79.1panta](https://likumi.lv/ta/id/122941?&search=on#p79.1 ) astoto daļu un

80.panta pirmās daļas 1.punktu

1. Izdarīt Ministru kabineta 2017.gada 5.decembra noteikumos Nr.715 “Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība” (Latvijas Vēstnesis, 2017, 247. nr.) šādus grozījumus:

1.1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Azartspēļu un izložu likuma 54.pantu, 54.1 panta astoto daļu, 79.1 panta astoto daļu un 80.panta pirmās daļas 1.punktu”.

1.2. Izteikt 1.punktu šādā redakcijā:

“1. Noteikumi nosaka:

1.1. interaktīvo azartspēļu un interaktīvo izložu spēlētāju (turpmāk – spēlētāji) reģistrācijas un identitātes pārbaudes kārtību;

1.2. minimālās prasības, kas jāievēro, lai novērstu no interaktīvajām azartspēlēm un interaktīvajām izlozēm atkarīgo spēlētāju turpmāku dalību interaktīvajās azartspēlēs vai/un interaktīvajās izlozēs;

1.3. nosacījumus un kārtību, kādā spēlētājs tiek izslēgts no interaktīvo azartspēļu vai interaktīvo izložu spēlētāju reģistra (turpmāk – spēlētāju reģistrs);

1.4. informācijas glabāšanas termiņu interaktīvo azartspēļu vai interaktīvo izložu spēlētāju reģistrā.”

1.3. Svītrot 2., 3., 4., 7., 12., 15., 16., 17. un 18.punktu.

1.4. Svītrot 5.punktā vārdus “šo noteikumu [3.](https://m.likumi.lv/doc.php?id=295707#p3)punktā minētajā”.

1.5. Svītrot 5. un 6.punktā vārdus “interaktīvo azartspēļu”;

1.6. Papildināt 6.punkta pirmo teikumu ar vārdiem “vai interaktīvās izlozes”.

1.7. Aizstāt 5., 6.punktā, 8.punkta otrajā teikumā, 10., 11. un 13.punktā vārdus “interaktīvās azartspēles organizētājs” (attiecīgā locījumā) ar vārdiem “interaktīvās azartspēles vai interaktīvās izlozes organizētājs” (attiecīgajā locījumā).

1.8. Papildināt 5. un 8.punktu aiz vārdiem “interaktīvās azartspēles organizētāja organizētās interaktīvās azartspēles” ar vārdiem “vai interaktīvās izlozes organizētāja organizētās interaktīvās izlozes”.

1.9. Papildināt 8.punktu pirms vārdiem “Triju darbdienu laikā” ar vārdiem “Reģistrējoties interaktīvajai azartspēlei vai interaktīvajai izlozei, spēlētājs par sevi sniedz informāciju un”.

1.10. Aizstāt 11.punktā vārdus “pieslēdzas interaktīvajai azartspēlei” ar vārdiem “pieslēdzas interaktīvajai azartspēlei vai interaktīvajai izlozei”.

1.11. Aizstāt 19. un 20.punktā vārdus “šo noteikumu 18.punktā” ar vārdiem “Azartspēļu un izložu likuma 54.1 panta astotajā daļā vai 79.1 panta astotajā daļā”.

2. Noteikumi stājas spēkā 2018.gada 1.maijā.

Ministru prezidents M.Kučinskis

Finanšu ministre D.Reizniece-Ozola